

LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpils

2020.gada 13.augustā **Nr.364**

(prot. Nr.32, 39.§)

**Par zemes vienības Kauņas ielas 160 rajonā, Daugavpilī,**

**izsoles rezultātu apstiprināšanu un pirkuma līguma slēgšanu**

Pamatojoties uz Publiskas personas mantas atsavināšanas likuma 34.panta otro daļu, Daugavpils pilsētas domes (turpmāk – Dome) 2019.gada 11.jūlija lēmumu Nr.437 “Par zemes vienības, kadastra apzīmējums 05000040016, Kauņas ielas 160 rajons, Daugavpils, pārdošanu”, 2020.gada 26.maija lēmumu Nr.155 “Par zemes vienības Kauņas ielā 178A, Daugavpilī, pārdošanu izsolē”, Domes 2020.gada 26.maija rīkojuma Nr.86 pielikumu ”Zemes starpgabala Kauņas ielas 160 rajonā, Daugavpilī, izsoles noteikumi”, izsoles komisijas 2020.gada 5.augusta izsoles protokolu Nr.11, un sakarā ar to, ka izsludinātajā izsolē, *(vārds, uzvārds)* , *(personas kods)* (turpmāk – Pircējs), kā vienīgais izsoles dalībnieks nosolot vienu soli ieguva tiesības pirkt zemes vienību, kadastra apzīmējums 05000040016, Kauņas ielas 160 rajonā**,** Daugavpilī,un irsamaksājusi avansu par šo zemes vienību, atklāti balsojot: PAR – 12 (A.Broks, J.Dukšinskis, A.Elksniņš, A.Gržibovskis, R.Joksts, I.Kokina, V.Kononovs, N.Kožanova, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Apstiprināt zemes vienības, kadastra apzīmējums 05000040016 (kadastra Nr.05000040021), **Kauņas ielas 160 rajonā, Daugavpilī** (turpmāk **–** Zemesgabals**),** 2020.gada 5.augusta izsoles rezultātus un noslēgt ar Pircēju Zemesgabala pirkuma līgumu par izsolē nosolīto cenu **1020,00 EUR** (viens tūkstotis divdesmit eiro 00 centi).

2. Domes Centralizētajai grāmatvedībai:

2.1. pamatojoties uz noslēgto pirkuma līgumu, norakstīt no Daugavpils pilsētas pašvaldības bilances Zemesgabalu;

2.2. kopā ar Domes Īpašuma pārvaldīšanas departamentu nodot pārdoto Zemesgabalu ar nodošanas – pieņemšanas aktu Pircējam.

Domes priekšsēdētājs *(personiskais paraksts)* I.Prelatovs